ร้านน้ำชาตั้งอยู่ริมถนนเส้นท่าศาลา-นบพิตำ จากสี่แยกไฟแดงโลตัสท่าศาลา เลี้ยวซ้ายไปราว 100 เมตร ก็จะเห็นร้านอยู่ทางขวามือ 

ร้านเปิดโล่งยกหลังคาสูง คราคร่ำไปด้วยผู้คนโดยเฉพาะนักศึกษา ที่นั่งกันเป็นกลุ่ม พูดคุยสัมเพเหระพร้อมดื่มเครื่องที่ชอบ

หลักๆ คงเป็นเมนูชา กาแฟ ที่มีทั้งแบบร้อนและเย็น รวมถึงเมนูน้ำอีกมากมาย แต่หลายคนบอกต้อง "ชาเย็น" ซึ่งส่วนตัวคิดว่าไม่ได้มีรสชาติโดดเด่นจนต้องติดใจ มาทาน 2 ครั้ง ครั้งแรกรสชาติค่อนข้างเบาไม่ถึงความเป็นชา ครั้งที่ 2 ก็กินได้เพลินๆ ครับ

ท่าจะให้อร่อย สั่งขนมปังปิ้งอุ่นๆ กรอบๆ มีหลายแยมให้เลือก หากอยากตัดความหวานของชาเย็น ลองสั่งขนมปังปิ้งแยมเปรี้ยวๆ ดูครับ เข้ากันดีทีเดียว

ถ้าอยากจะนั่งจับกลุ่มคุยแล้วหาอะไรดื่มไปด้วย ร้านนี้ก็มาได้นะครับ